edisnord/MILQA-question-generation huggingface dataset:
qgen: title: Deák Ferenc (igazságügy-miniszter) context: Ezután ideje legnagyobb részét Pesten töltötte, és kis lakosztálya az Angol Királynő Szállóban találkozóhelye lett a hazafiaknak, akik e szomorú időben Deák bölcsességétől vártak útmutatást. A 71-es és 72-es szobában lakott és egyébként semmilyen cime, hivatala vagy rangja sem volt. Nem volt szokványos szállóvendég sem, mert az egyik szoba sarkában gyalupadot tartott, ahol rendszeresen barkácsolt, például maga készítette a pipáit és a sétapálcafejeit. Pestre költözését az tette lehetővé, hogy családja Széchenyi Ödön számára megvette tőle a kehidai birtok rá eső részét, ezzel megszabadult adósságaitól és a gazdálkodás további terhétől, ami egyébként sem volt az erőssége. Széchenyi István 600 birodalmi forintnyi évjáradékot ajánlott fel neki, „ami bőségesen fedezte élete végéig a költségeit.” Életjáradéka évi 3000 ezüst forintot tett ki, amihez hozzájött még időnként a képviselői tiszteletdíja is. Ez akkoriban olyan összeg volt, amiből gondtalanul élhetett és utazhatott. 1855. április 19-én a Magyar Tudományos Akadémia igazgató tagjává nevezték ki.

Kérdések:
Melyik szállodában lakott Deák Ferenc Pesten?
Hol volt pontosan az Angol Királynő Szálló Pesten?
Deák Ferencnek mi volt a hobbija?
Deák Ferencnek milyen bevételei voltak?
Jó földbirtokos volt Deák Ferenc?
Mekkora évjáradékot folyósított Széchenyi István Deák Ferencnek?
Mikor lett Deák Ferenc az MTA igazgató tagja?
Milyen tisztséget kapott Deák Ferenc 1855. április 19-én?
qgen: title: Deák Ferenc (igazságügy-miniszter) context: Az 1859-ben kitört szárd–francia–osztrák háború meggyőzte az uralkodót Magyarország kibékítésének szükségességéről. Egy éven át tartottak az alkudozások, amelyek alatt azonban a bécsi kormány kizárólag a magyar konzervatívok, nem pedig Deák tanácsait követte. Az 1860-as októberi diploma körülbelül az 1847-es vagy a Mária Terézia-korabeli állapotot állította helyre. Ez nem felelt meg a jogfolytonosságnak, és Deák nem is fogadta el a neki felajánlott országbírói méltóságot, de mivel a császári szándék mégis teret engedett a magyar nemzetnek alkotmányos tevékenységre, még óvatos volt, és őrizkedett attól, hogy bármilyen előzetes nyilatkozattal esetleg elejét vegye a nemzet szabad állásfoglalásának.
Az esztergomi értekezlettől távol maradt, bár 1860 végén az uralkodó kívánságára mégiscsak Bécsbe ment, hogy elmondja, milyen a közvélemény Magyarországon. Az országbírói értekezleten részt vett, és itt amellett küzdött, hogy az önkény szabta rendeletek helyett a régi törvényeket állítsák vissza, de ennek megvalósításánál az legyen a főszabály, hogy a magánjogviszonyokat ne zavarják meg.

Kérdések:
Mikor tört ki a szárd-francia-osztrák háború?
Milyen okok vezettek el az 1859-es szárd-francia-osztrák háborúhoz?
Deák Ferenc konzervatív nézeteket vallott?
Deák Ferenc egyetértett az 1860-as októberi diplomában foglaltakkal?
Miért látogatott el Bécsbe 1860-ban Deák Ferenc?
Milyen álláspontot képviselt Deák Ferenc az országbírói értekezleten?
Deák Ferenc elfogadta a neki felkínált országbírói pozíciót?
Hol élnek a szárdok?
qgen: title: Deák Ferenc (igazságügy-miniszter) context: Deák, miután Anton von Schmerling iskolájának közjogi tévedéseit önálló művében meggyőzően megcáfolta, 1865. április 16-án a Pesti Naplóban megjelent híres „húsvéti cikkével” a kiegyezéshez vezető új irányt mutatott a birodalmi politikának. Azt a tételt fejtegette, hogy amikor az uralkodó tanácsosai elnyomni igyekeztek Magyarországot, mindig őfelsége maga állította ismét helyre az alkotmányt. A magyar nemzetben tehát nem szűnt meg teljesen a bizalom a császár igazságossága iránt.
A felajánlásra a Schmerling-kormány elbocsátása, a februári alkotmány felfüggesztése és a magyar koronázó országgyűlés egybehívása volt a méltó válasz. Ennek az országgyűlésnek Deák volt a legnagyobb tekintélyű vezére. Vezetése alatt egy ideig összeolvadtak a régi felirati és határozati pártok (lásd Deák-párt). Most is ő készítette a válaszfeliratot a trónbeszédre, s amikor arra nem érkezett kielégítő királyi leirat, a másodikat is. A lényeges fordulat abban állt, hogy az uralkodó elismerte kiinduló pontnak a pragmatica sanctiót, és Deák még a leirat előtt hozzájárult országgyűlési bizottság kiküldéséhez a közös viszonyok tárgyalására.

Kérdések:
Hol jelent meg Deák Ferenc híres húsvéti cikke?
Melyik évben jelent meg Deák Ferenc híres húsvéti cikke?
Miről szólt Deák Ferenc 1865 húsvétján kiadott híres cikke?
Mit lépett az osztrák császár Deák Ferenc 1856. április 16-án megjelent cikkére?
=4. Hogyan válaszolt az osztrák császár Deák Ferenc 1856. április 16-án közzétett cikkére?
Mikor ült össze a magyar koronázó országgyűlés a Schmerling-kormány elbocsátása után?
Mi az a pragmatica sanctio?
Ki volt az osztrák császár 1856 áprilisában?
qgen: title: Deák Ferenc (igazságügy-miniszter) context: Most már az uralkodó komoly, alkotmányos szándékában nem lehetett kételkedni, és Deák megkezdte az alkut, még mielőtt a magyar alkotmány teljesen el lett volna ismerve és helyreállítva. A 67-es bizottságban is ő adott a többségnek iránymutatást. A kiindulási alap a pragmatica sanctio volt. Ebből vezette le a külügy és hadügy közösségét, míg minden egyébben fenntartotta Magyarország teljes függetlenségét.
A 15-ös albizottság befejezte munkálatait, amikor az 1866 nyarán kitört porosz–osztrák–olasz háború kétségessé tett mindent. Ismét felütötte fejét a forradalom lehetősége. A königgrätzi csata kimutatta a Magyarországon is uralkodni akaró osztrák hatalmi körök gyengeségét, és elkerülhetetlenné vált, hogy a Monarchia fennmaradása érdekében ki kell békülniük a magyarokkal.

Kérdések:
Deák Ferenc 1867-ben közzétett álláspontja szerint Magyarországnak milyen területeken kellene együttműködnie az osztrákokkal?
Mikor tört ki a porosz-osztrák-olasz háború?
Milyen ellentétek vezettek az 1866-ban kitört porosz-osztrák-olasz háborúhoz?
Mikor zajlott a königgratzi csata?
Kik vívták a königgratzi csatát?
Ki nyert a königgratzi csatában?
A königgratzi csata mire mutatott rá a magyarok szempontjából?
qgen: title: Deák Ferenc (igazságügy-miniszter) context: Az országgyűlés kívánsága az volt, hogy Deák, mint a régi nádorok, segédkezzen a koronázás ünnepélyes aktusánál, ám Deák ezt is visszautasította, mint minden más jutalmat és kitüntetést. Neki „egy kézszorításnál többet még királya sem adhatott”. Jutalmát hazája jövőjének és békéjének biztosításában, a király és a nemzet közötti bizalom helyreállításában nyerte el. E tudat talán szolgáltatott neki kárpótlást erősen megrendült népszerűségéért. Mert kétségtelenül a magyarság igen jelentékeny része a nemzet jogairól való lemondásnak tekintette a kiegyezést, és bár személyes jelleméhez a legkisebb gyanú sem fért, mégis voltak olyanok, akik jogfeladással vádolták meg.

Kérdések:
Deák Ferenc tevékenyen részt vett a koronázás ünnepélyes aktusánál?
Deák Ferenc miért utasította vissza a koronázás ünnepi aktusában való részvételt?
Milyen szavakkal utasította vissza Deák Ferenc, hogy részt vegyen a koronázás ünnepi aktusában?
Miért csökkent Deák Ferenc népszerűsége élete második felében?
Hogyan fogadta a magyar közvélemény a kiegyezést?
Mikor volt a kiegyezés?
Deák Ferenc milyen szerepet játszott a kiegyezésben?
qgen: title: Deák Ferenc (igazságügy-miniszter) context: Ebben az irányban hatott Kossuth Lajos 1867. május 22-i levele, ezzel a retorikával lépett fel a balközép is, különösen az 1869-es választások alkalmával. A kiegyezési törvények ellen fellépő ellenkezéseket csak Deák személyes tekintélye tudta letörni. A kiegyezés megalkotása az ő államférfiúi pályájának tetőpontja volt. Az „öregúr” nem vett részt a kormányban, de mint pártvezér nagy hatalmat gyakorolt. A közjog nagy kérdéseinek elintézése után az állam szabadelvű berendezése feküdt leginkább szívén. Egyike volt azon ritka szerencsés politikusoknak, akik még öregségükben sem mondtak le ifjúkori ideáljaikról, akiknek egész élete a haladás szolgálatában állt. Az ellenzéknek a közjogi alap ellen szünet nélkül intézett erős támadásai, amik miatt az Andrássy-kormány nem szentelhette egész figyelmét és erejét az ország pénzügyi helyzete javításának, a pártjában mutatkozó bomlás, az anyagi és személyes érdekek előtérbe helyezése, a kormányok gyors változása nagyon elkedvetlenítették.

Kérdések:
Mit tartalmazott Kossuth Lajos 1867. május 22-én kelt levele?
Mit tekintünk Deák Ferenc politikai pályája csúcspontjának?
Mi volt Deák Ferenc gúnyneve?
Melyik pártnak volt az első embere Deák Ferenc?
=4. Deák Ferenc melyik pártot vezette?
Mire fordította figyelmét Deák Ferenc a kiegyezést követően?
Mi volt Deák Ferenc következő célkitűzése a kiegyezés után?
Mi vette el a kedvét a politikától Deák Ferencnek a kiegyezés után?
qgen: title: Deák Ferenc (igazságügy-miniszter) context: Betegsége és a kor is mindinkább erőt vett rajta, de szellemének magas röpte ugyanaz maradt. A pápai csalatkozhatatlanság kimondása után ismét felmerülő egyházpolitikai kérdésben, 1873. június 28-i beszédében mondta el, egész váratlanul, politikai végrendeletét. A lelkiismereti szabadságnak és a jognak éppoly mély tisztelete, a nemzet egyesítése iránt éppoly hő vágy szólt e beszédből, mint azokból, amelyeket negyven évvel azelőtt tartott a pozsonyi országgyűlésen. A szabad egyházat – szabad államban elvét tűzte ki a fejlődés céljául, nemcsak elméletileg, hanem a hazai viszonyok teljes ismerete alapján, megjelölve az oda vezető út egyes állomásait.
Öregkorában sok örömet szerzett neki Vörösmarty árvája, Ilona, akit ő nevelt fel. Szívbetegsége mindjobban erősödött, már a nyarakat is kénytelen volt Pesten tölteni. Megérte még a fúziót, a balközépnek a kiegyezés alapján állását, de egyúttal pártjának megszűnését is.

Kérdések:
Miről szólt Deák Ferenc 1873. június 28-i beszéde?
Deák Ferenc hol tartott beszédet 1873. június 28-án?
Mi volt Deák Ferenc politikai végrendelete?
Mi volt Deák Ferenc álláspontja az egyházpolitikával kapcsolatban?
Kinek az árváját nevelte Deák Ferenc?
Deák Ferenc milyen viszonyban volt Vörösmarty Mihállyal?
Deák Ferenc milyen betegségtől szenvedett?
Mikor szűnt meg Deák Ferenc pártja?
qgen: title: Deák Ferenc (igazságügy-miniszter) context: Élete 73. évében, hosszú szenvedés után, 1876. január 28-án, éjjeli 11 órakor halt meg szívinfarktus következtében. A nemzet gyásza impozáns módon nyilvánult meg, a törvényhozás mindkét háza január 29-i ülésén Deákot a nemzet halottjának nyilvánította, és az országos gyászhoz Ferenc József király január 30-án külön kéziratban csatlakozott. A főváros gyászpompát öltött; január 31-én a halottat a Magyar Tudományos Akadémia palotájának oszlopcsarnokába szállították, és itt tették ravatalra. A király és királyné elküldték koszorúikat. Erzsébet királyné maga is megjelent a nemzet halottjának ravatalánál, és e jelenetet Zichy Mihály nagy festményen örökítette meg.
Temetése királyi pompával ment végbe február 3-án délelőtt 11 órakor, sok száz küldöttség és a nemzet általános részvéte mellett. Holttestét a Kerepesi úti temetőben, később külön e célra a nemzet költségén épült mauzóleumban helyezték el.

Kérdések:
Miben halt meg Deák Ferenc?
Hány évesen hunyt el Deák Ferenc?
Deák Ferenc mikor hunyt el?
Hogyan gyászolták a magyarok Deák Ferencet?
Deák Ferencet mikor nyilvánították a nemzet halottjának?
Ki volt a magyar király 1876-ban?
Hol ravatalozták fel Deák Ferencet?
Mit ábrázol Zichy Mihály festménye, amit Deák Ferenc ravatalánál készített?
Mi a címe Zichy Mihály Deák Ferenc ravatalánál készült festményének?
Ki festette meg Deák Ferencet a ravatalán?
Mikor volt Deák Ferenc temetése?
Hol temették el Deák Ferencet?
qgen: title: Deák Ferenc (igazságügy-miniszter) context: A nemzet életét meghatározó kérdésekben állásfoglalásaival és véleményével döntő mértékben befolyásolta Magyarország további sorsát. Szelleme és jelleme megkérdőjelezhetetlen, de személyisége mégis több olyan elemet is tartalmaz, amelyek ellenpólust képviselhetnek megítélésében. Ide sorolható a nőkkel folytatott kapcsolatai, az időszakosan megjelenő passzivitása, a sokszor már túlzottan is mérsékelt viselkedése és legendás kényelemszeretete. Mindazonáltal a „deáki magatartásforma” beépült a magyar köztudatba, a passzív ellenállás különböző formái időnként újra előtérbe kerülnek, egyes szerzők (Babits Mihály, Szekfű Gyula, Németh László, Bibó István) ezt magyar nemzetjellemtani sajátosságnak nevezték. Különösen igaz volt ez az 1956-os forradalom leverése utáni időszakra (1956–1989).
Árva gyerekként rajongó szeretettel kötődött testvéreihez, ezt erősítette talán későbbi agglegény volta is. Már fiatalon is testes és nehézkes fiú volt. Saját véleménye szerint „a szenvedély nálam az, amit úri társaságban kényelmességnek neveznek, amit a keresztyén Anyaszentegyház a hét főbűnök közé sorolt, aminek valóságos magyar neve: restség”.

Kérdések:
Milyen negatív jellemvonásai voltak Deák Ferencnek?
Deák Ferenc lusta volt?
Milyen magatartásformát neveztek el Deák Ferencről?
Babits Mihály szerint mi jellemző a magyar emberekre?
qgen: title: Deák Ferenc (igazságügy-miniszter) context: Eötvös Károlynak Szentgyörgyi Horváth József (balatonfüredi földesúr, honvédezredes) 1825-ös találkozásukra emlékezve így írta le az ifjú Deákot: „Nagy fejű, barna képű, szótlan gyerek volt. […] Sohasem pödörte ki a bajuszát. Emiatt sokat évődtünk vele. A mi bajuszunk úgy állt, mint a kecske szarva, ő meg lógni hagyta a magáét. Nagyon szeretett követ ugráltatni a vízen. Mikor mi ebéd után iddogáltunk, ő kiment a lóúsztatóhoz, sima és lapos kövecskéket keresett, s azokat ugráltatta. A mi kövünk alig ugrott egyet-kettőt, az övé tízet is. Nagyon erős, vaskos fiú volt, akkortájt lett ügyvéd, de pörökkel nem vesződött.”
Kitűnt nagy testi erejével, például a pozsonyi országgyűlésen rendezett erőpróbán csak Wesselényi Miklós báró volt nála erősebb.

Kérdések:
Hogy nézett ki Deák Ferenc fiatalkorában?
Hogy állt Deák Ferenc bajusza?
Deák Ferenc bajusza úgy állt, mint a kecske szarva?
Deák Ferenc miért nem pödörte ki a bajuszát?
Deák Ferenc szeretett kacsázni?
Mikor rendeztek erőpróbát a pozsonyi országgyűlésen?
Ki volt a legerősebb ember a pozsonyi országgyűlésben?
Ki volt a második legerősebb ember a pozsonyi országgyűlésben?
Hol voltak birtokai Szentgyörgyi Horváth Józsefnek?
qgen: title: Deák Ferenc (igazságügy-miniszter) context: Jelleméhez tartozik, hogy írása nehézkes és rendetlen volt, amit azonban kivételes emlékezőképessége ellensúlyozott. Jó humorú társalgó, ízes adomáit, történeteit kiválóan adta elő, nevetésre fakasztva hallgatóságát. A reformkor több nagy alakjához képest nem volt világlátott ember, de szűk látókörű sem, hiszen olvasmányélményei révén ismerkedett meg a tágabb világgal. Latinul és németül is tudott. Ritkán nevetett hangosan, Pulszky Ferenc így emlékezett a Deákkal való első találkozásra: „…hidegnek találtam, láttam ugyan, hogy ő az ellenzék feje, de Kölcsey volt annak a szíve”.
Eötvös szerint „Deák pesti tartózkodásai alkalmával naponta öt forintot osztogatott szét a város koldusai közt, az egyforintos bankjegyeket sétái előtt zsebébe hajtogatta. Nem fogaton, hanem a korabeli közösségi közlekedési eszközzel, omnibusszal utazott a városban.”

Kérdések:
Szépen tudott írni Deák Ferenc?
Deák Ferenc jól tudott viccet mesélni?
Vicces ember volt Deák Ferenc?
Milyen nyelveken beszélt Deák Ferenc?
Hogyan közlekedett Deák Ferenc Pesten?
Sokat utazott Deák Ferenc?
qgen: title: Deák Ferenc (igazságügy-miniszter) context: Születésekor veszítette el édesanyját, így a nőkhöz fűződő kapcsolatában már az indulás sem volt zökkenőmentes. Fiatal korában nővéréhez kötődött, és Klára mellett Antal bátyja is tevékenyen részt vett nevelésében. A nagy korkülönbség miatt méltán nézett fel testvéreire, és valószínűleg az ő életére is kihatott, hogy bátyja sem nősült meg, és a két agglegény jó kapcsolatban élt együtt Kehidán. Deák Vörösmartyval folytatott levelezésében található utalás arra, hogy „a szerelem kis istenének nyilai” őt sem kerülték el. Az ez időben 21 éves ifjút azonban valószínűleg elutasíthatták, mert nincs további folytatása a szerelemnek. A lány egyébként egy gazdag somogyi nemesi család sarja, Inkey Karolina volt. Deák valószínűleg kinézete és jelleme miatt is hátrányban érezhette magát a hölgyeknél, hiszen hamar testesedett, nem tudott jól táncolni, és bár kiváló szónok volt, nem szeretett semmiségekről csevegni, így akár mogorvának is tűnhetett.

Kérdések:
Deák Ferenc nevelésében melyik testvérei vettek részt?
Miért nem nősült meg Deák Ferenc Antal nevű testvére?
Deák Ferenc jó viszonyban volt Antal nevű testvérével?
Honnan tudjuk, hogy Deák Ferenc 21 évesen szerelmes volt Inkey Karolinába?
Miért nem jött be Deák Ferenc a nőknek?
Deák Ferenc kövér volt?
Szeretett Deák Ferenc táncolni?
qgen: title: Deák Ferenc (igazságügy-miniszter) context: Az említett esetet leszámítva nem is voltak látványos szerelmi kalandjai, pedig sok nővel tartott fenn személyes viszonyt, és ápolt barátságot. Például ilyen volt Erzsébet királyné udvarhölgyével, Festetics Mária grófnővel folytatott kapcsolata is; a grófnő földbirtokos volt Söjtörön, Deák Ferenc szülőtelepülésén, és egyben jó barátságban állt a Deák családdal is. Bár sokszor gyötörte a magány mégis, ahogy idősebb lett, úgy kezdte egyre jobban bírálni az ellenkező nemet. Egyik gyakori megjegyzése volt, hogy a nők olyanok, mint a madarak: „otthon hangosszavú szürke seregélyek, a sétányon pávák, udvarlójuk mellett turbékoló galambok”. Egy másik anekdota szerint Balatonfüreden két agglegény összeveszett azon, hogy ki a derekabb, aki megházasodik, vagy aki nem. A haza bölcsétől kértek tanácsot, aki azt válaszolta: „A becsületes ember megházasodik, az okos nem”.
A gondjaira bízott fiatalabb lányokkal – keresztlányával, Dőry Franciskával és gyámleányával, Vörösmarty Ilonával – viszont úgy bánt, mintha sajátjai lettek volna. Tanácsokat és intelmeket írt hozzájuk, amelyek nyomtatásban is megjelentek.

Kérdések:
Deák Ferenc barátjának tekintette Festetics Mária grófnőt?
Hol volt birtoka Festetics Mária grófnőnek?
Deák Ferenc hol született?
Deák Ferenc és Festetics Mária grófnő között volt romantikus kapcsolat?
Milyen viszonyban volt Festetics Mária grófnő Erzsébet királynővel?
Milyennek látta Deák Ferenc a nőket?
Hogy hívták Deák Ferenc keresztlányát?
Deák Ferenc kinek volt a gyámja?
Deák Ferenc kihez írt tanácsokat és intelmeket?
Deák Ferenc homoszexuális volt?
qgen: title: Deák Ferenc (igazságügy-miniszter) context: Közeli ismerője, Eötvös Károly Deák-életrajzában így magyarázza, miért maradhatott agglegény: „Vagy ha más volt a nő: annak korai halála vagy olyan cselekménye állhatott elő, mely Deákot visszavonulásra bírta, de egyúttal azt az örök fogadást érlelte meg benne, hogy több nővel egész életére kiható szerelmi viszonyba lépni nem fog, ha ugyan erre képes lesz. Hanem egész idejét, agyát, egész szellemét s az életet, mely rá vár, a közügynek, a hazának szenteli mindaddig, míg azt a haza igénybe veszi. Más magyarázatot találni nem lehet, hiszen egyébként mind lelki, mind testi épsége tökéletes volt.”

Kérdések:
Deák Ferencről melyik közeli barátja írt életrajzot?
Eötvös Károly szerint Deák Ferenc alkalmas lett volna arra, hogy nőkkel szerelmi viszonyt folytasson?
qgen: title: Deák Ferenc (igazságügy-miniszter) context: A hozzá kapcsolt két legismertebb epitheton ornans „a haza bölcse” és „a nemzet prókátora”. A haza bölcsének Kossuth Lajos nevezte el, míg a nemzet prókátora azért lett, mert (a prókátor kifejezés ügyvédet vagy védőt jelent) a magyar nemzet érdekében végzett tevékenysége alapján méltán lehet őt nevezni a nemzetet oltalmazó ügyvédnek. Nevezték még „a magyarok Mózesének” és „a haza atyjának” is.
A magyar törvénytárban Deák Ferencnek az 1876. III. törvénycikk állított emléket, melynek 1. pontja így szól: „Deák Ferencznek a haza irányában hosszú évek során át szerzett érdemei törvénybe igtattatnak.” A 2. pont elrendelte, hogy nemzeti gyűjtés útján a fővárosban Deáknak emlékszobor állíttassék, melyet Huszár Adolf készített, és amelyet 1887-ben lepleztek le a mai Széchenyi István téren, az MTA-val szemben. A Magyar Tudományos Akadémia ünnepélyes közülésén 1877. január 28-án Csengery Antal tartott emlékbeszédet.

Kérdések:
Milyen neveken szokták még emlegetni Deák Ferencet?
Mi az az epitheton ornans?
Kossuth Lajos kit nevezett a haza bölcsének?
Mit jelent a prókátor szó?
Kitől kapta Deák Ferenc "a haza bölcse" nevet?
Hol áll Deák Ferenc emlékszobra Budapesten?
Ki készítette Deák Ferenc Széchenyi István téren álló szobrát?
Mikor avatták fel Deák Ferenc szobrát a Magyar Tudományos Akadémia előtt?
Ki tartott beszédet Deák Ferenc emlékére az Akadémián 1877. január 28-án?
qgen: title: Deák Ferenc (igazságügy-miniszter) context: Iskolák, könyvtárak viselik nevét, és több településen utcát, teret neveztek el róla. Talán a legnevezetesebb ezek közül Budapest egyik központi főtere, a Deák Ferenc tér, a beléje futó egyik utcával és az M0-s autóút déli Duna-hídjának, a Deák Ferenc hídnak is ő a névadója. A Széchenyi István Egyetemen róla kapta nevét a Deák Ferenc Állam- és Jogtudományi Kar. A magyar forint bankjegyek közül arcképe a legnagyobb címletű, 20 000 forintoson ma is és az 1994–98 között forgalomban volt kétszáz forintos érmén, korábban a pengő pénzrendszerben kiadott 1926-os és 1929-es tízpengős bankjegyen is szerepelt.
Gelencsér István rendezésében 2003-ban történészek bevonásával és korabeli dokumentumok bemutatásával életéről, jogászi és törvényalkotói munkájáról dokumentumfilm készült.

Kérdések:
Hol van Budapesten a Deák Ferenc tér?
Mi a neve az M0-s autóút déli Duna-hídjának?
Ki a Széchenyi István Egyetem jogi karának névadója?
Melyik városban van a Széchenyi István Egyetem?
Milyen bankjegyekre és pénzérmékre nyomtatták rá Deák Ferenc arcképét?
Melyik bankjegyen látható ma Deák Ferenc arcképe?
Mi ma a legnagyobb címletű magyar bankjegy?
Deák Ferenc arcképe melyik bankjegyen szerepelt az 1930-as években?
Milyen pénzrendszer volt érvényben Magyarországon 1926-ban?
Meddig lehetett Magyarországon pengővel fizetni?
Milyen pénz volt forgalomban Magyarországon 1926-ban?
Milyen címletű bankjegyek vannak ma forgalomban Magyarországon?
qgen: title: Deák Ferenc (igazságügy-miniszter) context: Beszédeit, írásait Kónyi Manó adta ki hat kötetben (Deák Ferenc Beszédei I–VI. Bp., 1882–1898; második, bővített kiadás Bp., 1903). Ennek alapján készült a Magyar Remekírók 1906-ban megjelent kétkötetes válogatása (szerkesztette és bevezette Wlassics Gyula; címlapkiadás: 1923 előtt). 1934-ben Berzeviczy Albert bevezetésével jelent meg egy kötet Deák Ferenc írásaiból; feltűnő, hogy ebben nem kapott helyet az 1867. március 28-án elhangzott, a kiegyezést védő parlamenti beszéde. Szövege külön kötetben is megjelent a híres „húsvéti cikk” (1865. április 16.) társaságában 1917-ben, Fayer Gyula bevezetőjével (Magyar Könyvtár 829.).
Deák Ferenc–Hertelendy Károly: Követjelentés az 1839-40-ki országgyűlésről; Landerer-Heckenast, Pest, 1842
Deák Ferencznek az 1861. évi julius 21-ki leiratra vonatkozó felirási javaslata, mely a képviselőházban f. évi aug. 8-án felolvasás után egyhangulag elfogadtatott; Bettelheim testvérek könyvkereskedése, Arad, 1861
Deák's Adress-Entwurf und das Staatsrecht Oesterreichs; Gerold, Wien, 1861
Deák Ferencz fölírási javaslata melyet 1861. évi aug. hó 8-án a nemzeti képviselő házban előadott; Wodianer Ny., Pest, 1861

Kérdések:
Hány kötetben adta ki Kónyi Manó Deák Ferenc beszédeit?
Kónyi Manó mikor adta ki Deák Ferenc beszédeit?
Milyen könyvkiadót működtetett a XIX. század végén Kónyi Manó?
Mikor adták ki Deák Ferenc beszédeinek második kiadását?
Deák Ferenc összes beszédének bővített kiadását hol adta ki Kónyi Manó?
Ki szerkesztette Deák Ferenc beszédeinek 1906-os kiadását?
Miért hagyták ki Deák Ferenc beszédeinek 1934-es gyűjteményes kiadásából az 1867-es, kiegyezést védő parlamenti beszédét?
Ki írt bevezetőt Deák Ferenc beszédeinek 1934-es kiadásához?
qgen: title: Deák Ferenc (igazságügy-miniszter) context: Már halála évében megjelent az első biográfia és a róla készített emlékalbum. Az első jelentős Deák-bibliográfiát halálának 100. évfordulójára állították össze. Az azóta eltelt időszakot is feldolgozva a Deák Ferencről szóló irodalom több mint ezer tételt tartalmaz. Jellemrajzát megírta Csengery Antal és Pulszky Ferenc. Közeli személyes ismerőse és párttársa, Eötvös Károly Deák Ferenc és családja című életrajzában 625 oldalon ad életközeli képet róla.
Külföldön készült életrajzi írás a híres Émile de Laveleye műve, magyarra fordította Szász Károly (Pest, 1869), valamint Forster-Arnold Florence műve, melyet Pulszky Ágost fordított magyarra. Leveleit Ráth Mór adta ki. Jelentősebb Eötvös Károly műve: Deák Ferenc és családja (1932).

Kérdések:
Mikor jelent meg az első Deák Ferenc biográfia?
Hány tételt számlál a Deák Ferencről szóló irodalom?
Mikor volt Deák Ferenc halálának 100. évfordulója?
Kinek a jellemrajzát írta meg Csengery Antal?
Deák Ferenc jellemrajzát kik írták meg?
Ki írta a Deák Ferenc és családja című életrajzot?
Mikor adták ki Eötvös Károly Deák Ferenc és családja című művét?
Mi a címe Forster-Arnold Florence Deák Ferencről szóló művének?
qgen: title: Dinoszauruszok context: A dinoszauruszok (Dinosauria) a gerinchúrosok kládjába tartozó ősállatok egy vegyes csoportját jelenti. Változatos méretű (csirke nagyságútól a 30 méteresig terjedő), szárazföldi állatok voltak, melyek 165 millió éven át uralták az egyes ökoszisztémákat. A triász időszakban, mintegy 230 millió éve jelentek meg, és a kréta időszak végén, körülbelül 65,5 millió éve (a kréta–tercier kihalási esemény során) pusztultak ki. A Földön található kövületek összessége (a fosszilis rekord) azt jelzi, hogy a madarak a jura időszak során a theropoda dinoszauruszokból fejlődtek ki. E madarak egy része, köztük a modern madarak ősei túlélték a kréta–tercier eseményt. Emiatt a modern osztályozási rendszerek ezeket az állatokat is a dinoszauruszok egy fajtájának, egyetlen, máig fennmaradt csoportjának tekintik.

Kérdések:
Mik azok a dinoszauruszok?
A dinoszauruszok mekkorák voltak?
A legnagyobb dinoszaurusz mekkora volt?
Hány évig éltek dinoszauruszok a Földön?
Léteztek vízben élő dinoszauruszok?
Mikor jelentek meg az első dinoszauruszok a Földön?
A dinoszauruszok mikor haltak ki?
Miért haltak ki a dinoszauruszok?
Mikor volt a kréta-tercier kihalási esemény?
Mit nevezünk kréta-tercier kihalási eseménynek?
Mi okozta a kréta-tercier kihalási eseményt?
Mikor fejlődtek ki a Földön a madarak?
Miből fejlődtek ki a madarak a jura időszakban?
Milyen állatok élték túl a kréta-tercier kihalási eseményt?
qgen: title: Dinoszauruszok context: A dinoszauruszok változatos állatcsoportot alkottak. Az őslénykutatók több mint ötszáz különböző nemet és több mint 1000 fajt azonosítottak, maradványaikat pedig a Föld összes kontinensén megtalálták. A 19. század első felében a tudósközösség nagy része úgy vélte, hogy a dinoszauruszok lomhák, unintelligensek és hideg vérűek lehettek, az 1970-es években azonban a kutatások eredményeként megállapították, hogy aktív, magasabb anyagcsereszintű állatok voltak, melyek a társas kapcsolatokhoz szükséges adaptációkkal is rendelkeztek. Voltak köztük növényevők, húsevők és mindenevők is, egy részük négy lábon, más részük pedig alkalmanként vagy kizárólag két lábon járt. Több fajuknál bonyolult csontváz módosulások, például testpáncél, szarvak vagy fejdíszek alakultak ki. A dinoszauruszokat általánosságban nagy méretűnek tartják, de sokuk ember nagyságú vagy annál kisebb volt. A legtöbb nagy csoportjuk fészeképítő, tojásrakó állatként ismert, ami arra utal, hogy a modern madarakhoz hasonlóan szaporodtak.

Kérdések:
Hány dinoszaurusz faj élt a Földön?
A dinoszauruszok melyik kontinensen éltek?
A dinoszauruszok lusta állatok voltak?
Mit ettek a dinoszauruszok?
Ettek húst a dinoszauruszok?
Hogyan közlekedtek a dinoszauruszok?
=6. A dinoszauruszok hogyan jártak?
Hány lába volt a dinoszauruszoknak?
Mekkorák voltak a dinoszauruszok?
Hogyan szaporodtak a dinoszauruszok?
A kis dinoszauruszok tojásból keltek ki?
qgen: title: Dinoszauruszok context: A dinoszaurusz szót néha tévesen használják olyan őshüllőkre is, mint a pelycosaurusok közé tartozó Dimetrodon, a szárnyas pteroszauruszok, a vízi ichthyoszauruszok, plezioszauruszok és a moszaszauruszok, pedig ezek nem tartoznak a dinoszauruszok közé.
Miután a 19. század elején a dinoszauruszok megkövesedett csontjainak mibenlétére fény derült, azok rövidesen világszerte a múzeumok legfőbb látványosságai lettek és a kultúra részévé váltak. Számos sikeres könyvben és filmben szerepelnek, mint például a Jurassic Park (Őslénypark), a média pedig rendszeresen beszámol az új leletekről és hipotézisekről.

Kérdések:
A moszaszauruszok a dinoszauruszok közé tartoztak?
Milyen állat volt a Dimetrodon?
Hogy nézett ki a Dimetrodon?
Mi a Jurassic Park magyar címe?
Mikor lettek közismertek és népszerűek a dinoszauruszok az emberek körében?
qgen: title: Dinoszauruszok context: A „Dinosauria” öregrend elnevezése 1842-ből, Sir Richard Owen angol tudóstól származik, aki ezzel a szóval utalt a „Sauria hüllők megkülönböztetett törzsére vagy alrendjére” melynek tagjaira Angliában és a világ más tájain találtak rá. A kifejezés az ógörög δεινός / deinosz ('rettenetes', 'ijesztően nagy' vagy 'félelmetes') és σαῦρος / szaürosz ('gyík' vagy 'hüllő') szavak összetételéből származik. Ezzel Owen inkább a kihalt állatok mérete és fenségessége iránti tiszteletét kívánta kifejezni, mintsem az óriási termetük, fogazatuk és állkapcsuk által kiváltott félelmét.

Kérdések:
Ki találta ki a dinoszaurusz szót?
Mikor találta ki Sir Richard Owen a dinoszaurusz szót?
Milyen nyelvből eredeztethető a dinoszaurusz szó?
Milyen szavakból alkotta meg Sir Richard Owen a dinoszaurusz szóösszetételt?
Mit jelent az ógörög szaürosz szó?
Az ógörög deinosz szónak mi a jelentése?
qgen: title: Dinoszauruszok context: A fenti definíciók értelmében a dinoszauruszok (a madaraktól elkülönítve) általánosan úgy írhatók le, mint a test alatt elhelyezkedő lábakkal rendelkező szárazföldi archosaurus hüllők, melyek a késő triász kortól (pontosabban annak karni korszakától) a késő kréta korig (pontosabban annak maastrichti korszakáig) éltek. A dinoszauruszok voltak a mezozoikum domináns szárazföldi gerinces állatai, főként a jura és kréta idején. Az állatok egyéb csoportjai méretüket és ökológiai fülkéiket (niche-iket) illetően korlátozottak voltak; például az emlősök ritkán lépték túl egy macska méretét, általában rágcsáló méretű ragadozók voltak, melyek apró állatokkal táplálkoztak. Egy nevezetes kivétel a Repenomamus giganticus, egy 12–14 kilogramm tömegű triconodonta, ami olyan kis méretű dinoszauruszokkal táplálkozott, mint például a Psittacosaurus fiatal egyedei.

Kérdések:
Milyen állatokat hívunk dinoszaurusznak?
Mikor éltek a dinoszauruszok?
Mettől meddig tartott a mezozoikum földtörténeti korszak?
Mikor volt a Földön a dinoszauruszok fénykora?
Léteztek emlősállatok a jura és kréta időszakban?
Milyen emlősállatok éltek a jura és kréta időszakban?
Mekkorák voltak az első emlősállatok?
Mivel táplálkoztak az első emlősállatok?
A Repenomamus giganticus emlősállat volt?
Mekkora volt a Repenomamus giganticus?
Hol éltek a Repenomamus Giganticusok?
Mit ettek a Repenomamus Giganticusok?
A Psittacosaurus emlősállat volt?
Hogy néztek ki a Repenomamus giganticusok?
qgen: title: Dinoszauruszok context: A dinoszauruszoknak rendkívül sokféle változata alakult ki; egy 2006-os tanulmány szerint több mint 600 nemet sikerült egyértelműen azonosítani, és összesen mintegy 1850 nem létezését feltételezik, melynek közel 75%-a még felfedezésre vár. Egy korábbi tanulmány 3400 nem létét valószínűsítette, beleértve azokat is, amelyeknek nem maradtak fenn maradványaik a fosszilis rekordban. 2008. szeptember 17-ére az 1824 óta elnevezett fajok száma elérte az 1047-et. Voltak köztük húsevők és növényevők, két lábon és négy lábon járók, valamint olyanok, amelyek az Ammosaurushoz és az Iguanodonhoz hasonlóan mindkét módon könnyedén tudtak mozogni. Sokuk csontos pajzzsal, szarvval vagy fejdísszel bírt. Ismertek óriási méretűek, de volt köztük sok ember nagyságú vagy annál kisebb is.
A dinoszauruszok maradványai valamennyi kontinensen megtalálhatók, beleértve az Antarktiszt is. Számos nem fosszíliáit több kontinensen is felfedezték, megerősítve azt az általánosan elfogadott elméletet, miszerint egykor az összes földterület egyetlen szuperkontinensként létezett, amelyet Pangeának neveznek. A Pangea 230 millió évvel ezelőtt, a triász időszakban kezdett feldarabolódni.

Kérdések:
Hányféle dinoszaurusz élt régen a Földön?
Hogyan mozogtak az Iguanodonok?
Hány névvel elnevezett dinoszaurusz fajt tartottunk számon 2008-ban?
Éltek dinoszauruszok az Antarktiszon is?
Mi az a Pangea?
Mi a neve a Föld egykori szuperkontinensének?
Mi bizonyítja, hogy valaha egyetlen nagy szuperkontinens létezett a Földön?
Mikor kezdett széttöredezni a Pangea?
Miért töredezett szét a Pangea?
Milyen erők hatására darabolódott fel a Pangea?
qgen: title: Dinoszauruszok context: Sok tudós hosszú időn át úgy gondolta, hogy a dinoszauruszok több, egymáshoz nem kapcsolódó csoportja hasonló hatások következtében fejlődött, egy polifiletikus halmazt alkotva, de a későbbiekben kiderült, hogy ezek az állatok egyetlen csoportnak tekinthetők.
A dinoszauruszok 230 millió évvel ezelőtt, a középső és késő triász kor folyamán távolodtak el archosaurus őseiktől, 20 millió évvel a perm és triász időszakok határán bekövetkezett kihalási hullám után, melyben a becslések szerint a földi élet 95%-a elpusztult. A korai dinoszauruszok közé tartozó Eoraptor, a fosszíliái radiometrikus vizsgálata alapján ekkor élt. Az őslénykutatók ezt az állatot tekintik valamennyi dinoszaurusz ősének; eszerint az első dinoszauruszok kis méretű, két lábon járó ragadozók voltak. A kezdetleges dinoszaurusz-szerű ornithodirák, mint például a Marasuchus és a Lagerpeton felfedezése Argentína középső triász kori kőzetrétegeiben, ezt az elképzelést támogatja; a kiásott fosszíliák elemzése arra enged következtetni, hogy ezek az állatok csakugyan kis, két lábon járó ragadozók voltak.

Kérdések:
Mikor fejlődtek ki a dinoszauruszok?
Mik voltak a dinoszauruszok ősei?
A földtörténet során mikor pusztult el a földi élet 95 százaléka?
Hány évvel ezelőtt pusztult el a földi élet 95 százaléka?
Mi történt a Földön 250 millió évvel ezelőtt, ami miatt a földi élet 95 százaléka elpusztult?
Mikor élt az Eoraptor?
Honnan tudjuk, hogy mikor élt az Eoraptor?
Milyen állat volt az Eoraptor?
Az Eoraptor milyen szerepet töltött be az evolúcióban?
Hol találtak Marasuchus fosszíliákat a világon?
qgen: title: Dinoszauruszok context: A dinoszauruszok megjelenésekor a szárazföldi élőhelyeket különböző bazális archosaurusok és therapsidák, például aetosaurusok, cynodontiák, dicynodontiák, ornithosuchidák, rauisuchiák és rhynchosaurusok birtokolták. Ezek legtöbbje más állatokkal együtt kihalt a triász végén két kihalási esemény során. Az első a karni és nori korszakok határán következett be (körülbelül 215 millió éve), mikor a dicynodonták és a különböző bazális archosauromorphák, mint például a prolacertiformák és rhynchosaurusok kihaltak. Ezt követte a triász–jura kihalási esemény (körülbelül 200 millió éve), ami végzett a korai archosaurusok olyan egyéb csoportjaival, mint az aetosaurusok, az ornithosuchidák, a phytosaurusok és a rauisuchiák. Ezek a veszteségek szabadon hagyták a szárazföldet a crocodylomorphák, a dinoszauruszok, az emlősök, a pteroszauruszok, és a teknősök számára.

Kérdések:
Hány kihalási esemény volt a triász korszak végén?
A triász korszak végén mikor voltak kihalási események?
Milyen következménnyel járt az evolúció szempontjából a triász korszak végén lejátszódott két kihalási esemény?
qgen: title: Dinoszauruszok context: A kréta időszak idején három nagyobb dinoszaurusz fauna létezett. Az északi kontinenseken, Észak-Amerikában és Ázsiában a nagyobb tyrannosaurida theropodák és a kisebb maniraptora theropodák éltek együtt az ornithischia növényevőkkel, melyeket a hadrosauridák, a ceratopsiák, az ankylosaurusok és a pachycephalosaurusok képviseltek. A déli kontinenseken, a napjainkra szétdarabolódott Gondwanán a leggyakoribb theropodák az abelisauridák voltak, míg a növényevők hierarchiájának csúcsán a titanosaurus sauropodák álltak. Európára a dromaeosauridák, a rhabdodontida iguanodontiák, a nodosaurida ankylosaurusok, valamint a titanosaurus sauropodák voltak a legjellemzőbbek. A virágos növények nagy mértékben elterjedtek, a kréta végére pedig fejtűntek az első fűfélék is. A táplálékukat megőrlő hadrosauridák és a ceratopsiák, melyek inkább lenyesték a növényeket, különösen változatossá váltak Észak-Amerika és Ázsia területén. A növényevő és mindenevő theropodák, a therizinosauroideákkal és az ornithomimosaurusokkal együtt szintén gyakoriak lettek.

Kérdések:
Hány nagyobb dinoszaurusz fauna volt a kréta időszakban?
A kréta időszakban milyen nagyobb dinoszaurusz faunák léteztek?
Milyen dinoszauruszok éltek a kréta korban az északi kontinenseken?
A déli kontinenseken a kréta korban milyen dinoszauruszok éltek?
qgen: title: Dinoszauruszok context: Mivel az állatok elég kis százaléka fosszilizálódott és ezek többsége a föld alatt található, a tudósok nem feltétlenül ismerik a legkisebb és a legnagyobb dinoszauruszt. Csak kevés fajhoz találtak teljes csontvázat, a bőr és a lágy szövetek lenyomatai pedig igen ritkák. Egy teljes csontváz összeállítását, a csontok méretét és alakját az ismert fajok csontjaiéval összehasonlítva végzik, az izmok és a szervek rekonstruálása azonban inkább tudományos feltevéseken alapuló munka.
A legmagasabb és legnehezebb olyan dinoszaurusz, amelynek sikerült hiánytalan csontvázát megtalálni, a Giraffatitan volt, amelyet Tanzániában fedeztek fel 1907 és 1912 között (és először a Brachiosaurus fajaként soroltak be). A lelet jelenleg a berlini Humboldt Múzeumban van kiállítva. 12 méter magas, a becsült tömege pedig 30–60 tonna között lehet. A leghosszabb teljes dinoszauruszlelet egy 27 méter hosszú Diplodocus, amelyet az egyesült államokbeli Wyomingban fedeztek fel 1907-ben, és amely a pittsburgh-i Carnegie Természetrajzi Múzeumban (Carnegie Natural History Museum) tekinthető meg.

Kérdések:
Honnan tudjuk, hogy néztek ki valaha a dinoszauruszok?
Melyik a legmagasabb dinoszaurusz, aminek megtalálták a teljes csontvázát?
Hol találták meg egy Giraffatitan teljes csontvázát a XX. század elején?
Milyen nagy jelentőségű dinoszaurusz leletet találtak Tanzániában 1907-1912 között?
Hol van most kiállítva a tanzániai Giraffatitan dinoszaurusz csontváza?
A Giraffatitan dinoszaurusz milyen magas volt?
Mekkora volt a Giraffatitan dinoszaurusz?
Melyik a leghosszabb teljes dinoszaurusz lelet?
Hol találták meg a leghosszabb teljes dinoszaurusz leletet?
Hány méter hosszú Diplodocus maradványt találtak Wyomingban 1907-ben?
Hol van ma kiállítva a Wyomingban 1907-ben talált dinoszaurusz csontváz?
qgen: title: Dinoszauruszok context: Léteztek nagyobb dinoszauruszok is, amelyek azonban csak néhány hiányos fosszília alapján ismertek. Az 1970-es években kezdték felfedezni a legnagyobb növényevő fajokat, például az Argentinosaurust, melynek tömege 80–100 tonna lehetett; ekkor vált ismertté az egyik leghosszabb, a 33,5 méter hosszú Diplodocus (korábbi nevén Seismosaurus) és a 33–34 méteres Supersaurus is; továbbá ekkor bukkantak rá a Sauroposeidonra, amely 18 méteres magasságával felért volna egy hatodik emeleti ablakig. A feltételezés szerint a leghosszabb sauropoda az Amphicoelias volt, melynek mindössze egyetlen csigolyája került elő, amiről 1878-ban készítettek leírást. A csontról készült rajz extrapolációja alapján az állat elérhette az 58 métert és a 122,4 tonnát. A legnagyobb ismert húsevő a Spinosaurus volt, melynek hossza 12,6–18 méter, tömege pedig 7–20,9 tonna lehetett. Emellett ismertté vált több más nagy méretű húsevő is, mint például a Giganotosaurus, a Carcharodontosaurus és a Tyrannosaurus.

Kérdések:
Melyek voltak a legnagyobb növényevő dinoszauruszok?
Mi volt a Diplodocus korábbi neve?
Mekkora volt egy Argentinosaurus?
Milyen hosszú volt a Supersaurus?
A Sauroposeidon mekkora testméretekkel rendelkezett?
Jelenlegi ismereteink szerint melyik volt a leghosszabb sauropoda?
Melyik volt a legnagyobb húsevő dinoszaurusz?
Milyen nagyméretű húsevő dinoszaurusz fajokat ismerünk?
A Tyrannosaurus növényevő állat volt?
Honnan tudjuk, hogy mivel táplálkoztak a dinoszauruszok?
qgen: title: Dinoszauruszok context: Az egyik legismertebb lágyszövet lenyomat az olaszországi Petraroia-ból került elő, 1998-ban. A lelet egy nagyon fiatal coelurosaurus, egy Scipionyx samniticus maradványait tartalmazza. Megőrződtek a még kifejletlen dinoszaurusz vékony- és a vastagbelének, májának, izomzatának, valamint légcsövének részletei.
A Science 2005 márciusi számában Dr. Mary Higby Schweitzer és társai bejelentették, hogy egy, a montanai Hell Creek-formáció területén felfedezett 68 millió éves Tyrannosaurus rex lábcsontjában rugalmas anyagot találtak, amelyet a tudóscsoportnak sikerült rehidratálnia.

Kérdések:
Milyen fontos lelet került elő 1998-ban Petraroia-ban?
Miről szólt Dr. Mary Higby Schweitzer cikke a Science 2005 márciusi számában?
Milyen dinoszaurusz maradványairól írt 2005 márciusában a Science?
Dr. Schweitzernek és kutatócsoportjának hány éves szövetmaradványt sikerült rehidratálnia?
Milyen állat lágyszöveteinek lenyomatát találták meg 1998-ban Petraroiában?
qgen: title: Dinoszauruszok context: Mikor néhány héttel később (demineralizációs eljárás segítségével) eltávolították az ásványi anyagot a fosszilizálódott csont velőüregéből, Schweitzer érintetlen állapotban levő belső struktúrákat, véredényeket, csontmátrixot és kötőszövetet (kollagénrostokat) talált. Alapos mikroszkópos vizsgálat után kiderült, hogy a dinoszaurusz lágy szöveteinek vélt anyag még sejt szintű mikrostruktúrákat is tartalmaz. Az anyag pontos összetétele és természete még nem ismeretes, de számos hírforrás a Jurassic Park című filmet felidézve számolt be róla. A lelet értelmezése még tart és Dr. Schweitzer felfedezésének valódi jelentősége egyelőre nem tisztázott.

Kérdések:
Mekkora tudományos áttörésnek számít Dr. Schweitzer dinoszaurusz lágy szövetekkel kapcsolatos felfedezése?
qgen: title: Dinoszauruszok context: Számos elképzelés létezik a dinoszauruszok technológiai úton történő életre keltésére. Michael Crichton Jurassic Park című könyve által vált ismertté az az elmélet, amely szerint a tudósok egy gyantában fosszilizálódott moszkítóból kivont vérből rekonstruálják a dinoszauruszok DNS-ét, békagénekkel pótolva a hiányzó részeket. Ezen a módon valószínűleg nem lehetséges a dinoszauruszok újraélesztése, ugyanis a gyantába került DNS is idővel károsodik a levegő, a víz, a baktériumok, a hőmérsékletváltozások és a kozmikus sugárzás hatására, csökkentve az esélyt a használható DNS kinyerésére (a DNS károsodása racemizációs teszt segítségével kimutatható).

Kérdések:
Újra életre lehet kelteni a dinoszauruszokat?
Ki írta a Jurassic Park című könyvet?
Valóban életre lehet kelteni dinoszauruszokat a Jurassic Parkban leírt módszer szerint?
Miért nem lehet életre kelteni a dinoszauruszokat úgy, ahogy a Jurassic Parkban?
Hogyan lehet kimutatni a DNS károsodást?
Mi az a racemizációs teszt?
Milyen tényezők károsíthatják a gyantába ragadt DNS-t?
qgen: title: Dinoszauruszok context: Két beszámoló szerint már sikerült dinoszauruszfosszíliákból DNS-t kinyerni, de ezeket az eseteket sem további vizsgálati eredmények, sem hivatalos nyilatkozatok nem erősítették meg. Azonban egy (elméletileg) a dinoszauruszoknál is fellelhető látópeptidet sikerült beazonosítani a még élő rokon fajok (hüllők és madarak) génszekvenciáin végzett analitikus filogenetikai rekonstrukció segítségével. Emellett különböző fehérjéket, köztük hemoglobinokat is felfedezni véltek a dinoszauruszok fosszíliáiban.

Kérdések:
Sikerült valaha DNS-t kinyerni dinoszauruszok maradványaiból?
Milyen módon sikerült beazonosítani egy dinoszauruszoknál is létező látópeptidet?
Találtak már hemoglobinokat dinoszauruszok maradványaiban?
Mi az a látópeptid?
qgen: title: Dinoszauruszok context: Az Ohiói Egyetem Patrick O'Connor által vezetett vizsgálata bebizonyította, hogy a nagy húsevő dinoszauruszok olyan összetett légzsákrendszerrel rendelkeztek, mint amilyennel a mai madarak. A theropoda dinoszauruszok (két, madárszerű lábon járó húsevők) tüdeje ugyanúgy pumpálhatott levegőt a nagy csöves csontok belsejébe is benyúló légzsákokba, mint ahogyan az a madaraknál is történik. „A madarak egyedi jellegzetességeinek őseiknél is léteznie kellett valamilyen formában”, jelentette ki O'Connor (2005-ben).
A Public Library of Science ONE című online folyóirat 2008. szeptember 29-ei számában levő Aerosteon riocoloradensis leírás szolgáltatja a legszilárdabb bizonyítékot arra, hogy a dinoszauruszok madárszerű légzőrendszerrel rendelkeztek. A CT vizsgálat feltárta, hogy az Aerosteon testüregében légzsákok helyezkedtek el.
A madarak és a dinoszauruszok közti közeli rokonság újabb nyilvánvaló jele a zúzókövek használata. Az állatok által lenyelt kövek a gyomorba jutva segítik a nehezen emészthető rostos táplálék megőrlését. A fosszíliákhoz tartozó zúzóköveket gasztrolitoknak nevezik.

Kérdések:
Mire szolgáltatott bizonyítékot az Ohiói Egyetem Patrick O'Connor vezette vizsgálata?
Mikor folyt az Ohiói Egyetemen a húsevő dinoszauruszok légzsákrendszerének vizsgálata?
Milyen állatok voltak a theropoda dinoszauruszok?
Milyen nagy jelentőségű cikk jelent meg a Public Library of Science ONE 2008. szeptember 29-i számában a dinoszauruszokkal kapcsolatban?
Voltak légzsákok az Aerosteon testüregében?
Milyen vizsgálat hozott szilárd bizonyítékot arra a feltételezésre, hogy a dinoszauruszok madárszerű légzőrendszerrel rendelkeztek?
Mi bizonyítja, hogy a dinoszauruszok és a madarak egymás közeli rokonai?
Mire használják a madarak a zúzóköveket?
Mi az a gasztrolit?
qgen: title: Dinoszauruszok context: Egy 2003-ban felfedezett Tyrannosaurus rex csontváz arra szolgált bizonyítékul, hogy a dinoszauruszok és a madarak közös őssel rendelkeznek, továbbá első ízben tette lehetővé egy dinoszaurusz nemének megállapítását. A tojáshéjképzéshez szükséges kalciumot a nőnemű madarak az úgynevezett medulláris csontban raktározzák, amely a madár lábcsontjainak belsejében, a belső csonthártya és a csontvelő között található speciális csontszövet. A Tyrannosaurus rex hátsó lábcsontjainak hasonló csontszövet-maradványai azt sejtetik, hogy a zsarnokgyík is ilyen szaporodási stratégiát követett, és egyben a megtalált egyed nőnemű volt. A további kutatások a theropodák közé tartozó Allosaurus és az ornithopodák közé tartozó Tenontosaurus maradványai között is megtalálták a medulláris csontot. A tény, hogy az Allosaurus, a Tyrannosaurus és a Tenontosaurus egyazon fejlődési vonalon található, arra utal, hogy a dinoszauruszoknál nagyon korán kifejlődött ez a jellegzetesség. A medulláris csont a kifejletlen példányoknál is megtalálható, ami azt jelzi, hogy a dinoszauruszok nagy méretükhöz képest elég gyorsan elérték az ivarérettséget.

Kérdések:
Mikor sikerült először megállapítani egy dinoszaurusz nemét?
Mire való a medulláris csont?
Mire utal, hogy a dinoszauruszok kifejletlen példányainál is találtak medulláris csontot?
Milyen dinoszaurusz maradványnak sikerült elsőként megállapítani a nemét?
Mit jelent a Tyrannosaurus magyarul?
qgen: title: Dinoszauruszok context: A kriptozoológia kutatási tárgyát képező szóbeszédek között találhatók olyanok, amelyek jelenkori dinoszauruszok létezését valószínűsítik. Az afrikai Kongóból, Kamerunból és Gabonból a 18. század vége óta érkeznek beszámolók egy, a helybéliek által Mokele mbembe-nek nevezett, a mocsaras dzsungelekben élő elefánt méretű növényevő állatról, amely a szemtanúk szerint hosszú nyakkal és farokkal rendelkezik és leginkább egy sauropodára emlékeztet. Egy 2004 márciusából Pápua Új-Guineáról származó hír szerint Új-Britannia szigetének lakói egy 3 méter magas, szürke, két lábon járó ragadozó állatot láttak, ami kutyaszerű fejjel és krokodilszerű farokkal rendelkezett. Öt évvel korábban a Murray-tó közelében egy ehhez hasonló állatot figyeltek meg, melyet a szemtanúk szintén dinoszaurusznak véltek. Habár bolygónkon meglehetősen sok, nehezen megközelíthető lakatlan terület létezik, és évről évre számos új állatfajt fedeznek fel (például 1938-ban Dél-Afrika partjai közelében egy korábban kihaltnak vélt bojtosúszójú halat találtak), jelenleg nincs tudományos bizonyíték arra, hogy napjainkban is léteznének dinoszauruszfajok, így az ilyen témájú beszámolók hitelessége megkérdőjelezhető.

Kérdések:
Élnek köztünk ma is dinoszauruszok?
Mi az a Mokele mbembe?
Hol véltek dinoszauruszt látni az emberek a 21. században?
Milyen korábban kihaltnak vélt állatot találtak 1938-ban Dél-Afrika partjainál?
Hogy néz ki a Mokele mbembe?